recursal/SuperWikiNEXT-32B huggingface dataset:
**Sonora** é un dos 31 estados de México que se atopa no norte de México. A súa capital e cidade máis poboada é Hermosillo. Limita cos estados mexicanos de Chihuahua polo leste, Sinaloa polo sur e Baixa California polo noroeste, co mar de Cortés ou golfo de California (océano Pacífico) polo oeste e cos Estados Unidos polo norte. Con 179 503 km² é o segundo meirande estado, por detrás de Chihuahua, e con 14,83 hab/km², o quinto menos densamente poboado, por detrás de Campeche, Chihuahua, Durango e Baixa California Sur. Foi fundado o 10 de xaneiro de 1824. 

O territorio está conformado por catro provincias fisiográficas: a Serra Madre Occidental, as Serras e Vales Paralelos no centro, o deserto e a costa do golfo de California. Está composto principalmente por desertos semiáridos e pradeiras, onde só nas zonas máis altas se produce chuvia de abondo para manter outros tipos de vexetación. 

É fogar de oito pobos indíxenas, entre eles os mayos, os yaquis e os seris. Foi economicamente importante pola agricultura, a gandería (en especial de vacún) e a minería dende o período colonial, e pola súa situación como estado fronteirizo dende a Intervención estadounidense en México. Despois da venda de La Mesilla, Sonora perdeu máis dun cuarto do seu territorio. Dende o século XX até o presente, a industria, o turismo e os agronegocios dominaron a economía, o cal atraeu migración doutras partes de México.

Divídese en 72 concellos e algunhas das localidades máis importantes son Ciudad Obregón, Navojoa, Caborca, Guaymas, Puerto Peñasco, Nogales, Agua Prieta, San Luis Río Colorado, Nacozari de García e Cananea.

Véxase tamén
------------

### Ligazóns externas

* Páxina oficial *(en castelán)*

| * v
* c
* e
Estados de México |
| --- |
| 
* Aguascalientes
* Baixa California
* Baixa California Sur
* Campeche
* Chiapas
* Chihuahua
* Cidade de México
* Coahuila
* Colima
* Durango
* Guanajuato
* Guerrero
* Hidalgo
* Iucatán
* México
* Michoacán
* Morelos
* Nayarit
* Nuevo León
* Oaxaca
* Puebla
* Querétaro
* Quintana Roo
* San Luis Potosí
* Sinaloa
* Sonora
* Tabasco
* Tamaulipas
* Tlaxcala
* Veracruz
* Xalisco
* Zacatecas

 |  |

|  |  |
| --- | --- |
| Control de autoridades | 
* Wd: Q46422
* WorldCat
* VIAF: 159414033
* EBID: ID
* GEC: 0063637
* GeoNames: 3982846
* GND: 4105388-6
* LCCN: n50000359
* MusicBrainz: ID
* NKC: ge489599
* OSM: 1673426
* TGN: 1001960

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Villa de Santiago de Galicia de Compostela de Indias** ou simplemente **Compostela** (nome oficial), é unha cidade do concello de Compostela, en México, situado no estado de Nayarit.

Foi fundada polo explorador español Cristóbal de Oñate o 25 de xullo de 1540. Esta cidade foi a primeira capital do antigo reino de Nova Galicia no vicerreinado de Nova España que despois pasou para a cidade de Guadalaxara.

Étimo do topónimo
-----------------

Compostela identifícase co nome antigo na lingua náhuatl de **Coatlān** (cfr. náhuatl actual **Coa**tli (serpente) e o sufixo de **tlān** (preto de-). O seu actual nome provén do náhuatl que significa "lugar onde abundan as serpentes".[]

Véxase tamén
------------

### Outros artigos

* Concello de Compostela

|  |  |
| --- | --- |
| Control de autoridades | 
* Wd: Q20133103
* WorldCat
* VIAF: 131360063
* GeoNames: 4013085
* LCCN: n81089781

 |

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
Sede do Grupo Planeta en Barcelona.
O **Grupo Planeta** é un grupo multimedia español con sede en Barcelona que opera nos sectores editorial, audiovisual e de comunicación de España, Francia, Portugal e América. Ten a súa orixe na Editorial Planeta, fundada en 1949 en Barcelona, e que segue sendo o buque insignia do grupo. O Grupo Planeta aglutina a máis de 100 empresas de sete áreas de negocio diferentes, das que destacan as 50 editoriais que converten a Planeta no primeiro grupo editorial en lingua española e o sexto do mundo. Ademais da área editorial, o grupo actúa nas áreas de coleccionables, formación, venda directa, ensino a distancia, audiovisual e medios de comunicación.

Nos últimos anos o grupo penetrou con forza no mundo da comunicación, destacando a súa participación dominante en Atresmedia Corporación (con medios como Antena 3 ou La Sexta e a cadea de radio Onda Cero) e en prensa co xornal de tirada nacional La Razón.

As empresas do grupo suman preto de 5.000 empregados directos. O grupo facturou, no ano 2011, 1772 millóns de euros. Ata o seu falecemento en xaneiro de 2015, o presidente do Grupo Planeta era José Manuel Lara Bosch, fillo do fundador de Editorial Planeta, José Manuel Lara Hernández.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Grupo Planeta Modificar a ligazón no Wikidata*** |

### Ligazóns externas

* Sitio web oficial *(en castelán)*

|  |  |
| --- | --- |
| Control de autoridades | 
* Wd: Q3109084
* WorldCat
* VIAF: 162585267
* BNE: XX255181
* EBID: ID
* GEC: 0282335
* ISNI: 0000 0001 1175 6768

 |
Coordenadas: 57°59′N 15°37′L﻿ / ﻿57.983, -15.617

|  |
| --- |
| **Concello de Kinda***Kinda kommun* |
|  |
| Estación de Kisa |
|  |
| Escudo |
| **País** | Suecia Suecia |
| **Landskap** | Östergötland |
| **Condado** | Östergötland |
| **Capital** | Kisa |
| **Área e poboación** |
| **Poboación** | 10 064 habitantes |
| **Censo** | 2022 |
| **Área** | 1 301,96 km² |
| **Densidade** | 8,91 hab./km² |
| **Mapa** |
|  |
|
| **Outros datos** |
| **Web** | kinda.se |

**Kinda** é un concello sueco (*kommun*) do condado de Östergötland. A súa capital é Kisa. En xuño de 2022 o concello tiña unha poboación de 10 064 habitantes.

O concello está formado principalmente por unha paisaxe de val de fractura con grandes elementos de montañas. A zona está dominada por morenas boscosas. A agricultura e a silvicultura, así como as pequenas e medianas industrias e as empresas de servizos dominaban a vida empresarial local a principios da década de 2020.

Dende que se formou o municipio en 1974 o número de habitantes mantívose estable entre 9 762 e 10 635 persoas. Dende as eleccións da década de 2010, o concello foi gobernado por varias coalicións de distintos partidos.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-10-01.
2. ↑  "Folkmängd i riket, län och kommuner 30 juni 2022 och befolkningsförändringar 1 januari - 30 juni 2022". *www.scb.se*. Consultado o 2022-10-01.

|  |  |
| --- | --- |
| Control de autoridades | 
* Wd: Q515299
* GeoNames: 2700854
* ISNI: 0000 0004 0435 0649
* MusicBrainz: ID
* OpenCorporates: 212000-0399
* OSM: 935596

 |
**Bidasoaldea** ou **Bidasoa Beherea** (*Baixo Bidasoa* en galego) é unha comarca de Guipúscoa, en Euskadi. Atópase no extremo nordés da provincia, no límite con Francia, e ocupa a parte baixa da conca do río Bidasoa.

É a comarca máis pequena de Guipúscoa e está formada por dous concellos: Hondarribia e Irún. Limita polo norte co mar Cantábrico, polo oeste coa comarca de Donostialdea, polo sur coa comarca de Bortziriak (Navarra) e polo leste cos concellos de Biriatou e Hendaia (Francia).

Xeograficamente correspóndese coa marxe esquerda do curso baixo do río Bidasoa e coa ribeira esquerda da Baía de Txingudi na que desemboca o río. A historia e indosincrasia da comarca está marcada pola súa condición fronteiriza entre España e Francia (antigamente entre Castela, Navarra e Francia). Xuntamente coa localidade francesa de Hendaia forma a comarca de Bidasoa-Txingudi.

Concellos
---------

| Cidade | Extensión(km²) | Poboación(hab.) | Densidade(hab./km²) |
| --- | --- | --- | --- |
| **Hondarribia** | 28,63 | 16.506 | 576,5 |
| **Irún** | 42,40 | 61.036 | 1.439,5 |
|  | **71,03** | **77.542** | **1.091,7** |

Véxase tamén
------------

| * v
* c
* e
Comarcas de Guipúscoa |
| --- |
| 
Bidasoaldea · 
Debabarrena · 
Debagoiena · 
Donostialdea · 
Goierri · 
Oiartzualdea · 
Tolosaldea · 
Urola Erdia · 
Urola Garaia · 
Urola Kosta
 | Bandeira de Guipúscoa |

|  |  |
| --- | --- |
| Control de autoridades | 
* Wd: Q2469756
* OSM: 2851735

 |
Igrexa de Santo Ignacio
**Gorizia** (esloveno: *Gorica*, friulano: *Gurize*) é unha municipalidade, capital da provincia de Gorizia, na rexión Friúl-Venecia Xulia ,Italia, na aba dos Alpes fai fronteira con Eslovenia. A súa superficie é de 41 km² e a poboación de 36.172 habitantes (2006) e ten unha densidade de poboación de 863 h/km². Gorizia é unha cidade multilingüe, o alemán tivo grande importancia ata a primeira guerra mundial pero actualmente quedan poucos xermanófonos, o italiano difundiuse polos medios de comunicación, ensino e pola administración, o friulano é unha das linguas autóctonas da rexión xunto co esloveno, e por último o véneto que se difundiu na cidade no século XIX.

Fraccións
---------

* Castello, Lucinico, Oslavia, Piuma, San Mauro, Sant'Andrea, Straccis, Vallone dell'Acqua, Gradiscutta, Piedimonte, Monte Calvario.

|  |  |
| --- | --- |
| Control de autoridades | 
* Wd: Q6596
* WorldCat
* VIAF: 126349538
* BNF: 120872219
* EBID: ID
* GEC: 0030576
* GeoNames: 6541866
* GND: 4071921-2
* MusicBrainz: ID
* NKC: ge407213
* OSM: 179075
* SUDOC: 029195047

 |
**Pizza Hut** é unha cadea de restaurantes e franquía internacional con sede en Plano, especializada en pizzas. O Pizza Hut é a maior cadea de pizzarías do mundo, con 16 796 restaurantes en todo o mundo a data de marzo de 2018.

Historia
--------

Pizza Hut foi fundado en 1958 por dous universitarios, Dan e Frank Carney, na cidade de Wichita, Kansas. A empresa gañou recoñecemento nacional na súa primeira campaña publicitaria, chamada "Putt Putt to Pizza Hut", que debutou na televisión estadounidense no 1965. No 1977 a compañía foi comprada por Pepsi. O símbolo máis distinto do Pizza Hut é o característico teito pintado en vermello, coma un chapeu, presente tamén no logotipo da empresa. Un feito curioso é que a pesar de estar presente en case todo o mundo, Pizza Hut nunca ousou entrar no mercado italiano.

A compañía anunciou un cambio de marca que se iniciou o 19 de novembro de 2014. O cambio de marca foi un esforzo para aumentar as vendas, que caeran nos dous anos anteriores. O menú ampliouse para introducir varios elementos como sabores de codia e once novas especialidades en empanadas. Tamén se actualizaron os uniformes de traballo para os empregados.

Notas
-----

1. ↑  "Tricon Global Restaurants, Form 8-K, Current Report, Filing Date May 2, 2018" (en inglés).
2. ↑  "Pizza Hut’s revamp: Curry crusts, balsamic drizzle". *The Detroit News* (en inglés).

Véxase tamén
------------

### Ligazóns externas

* Páxina web oficial da empresa *(en castelán)*

|  |  |
| --- | --- |
| Control de autoridades | 
* Wd: Q191615
* WorldCat
* VIAF: 131865923
* BNF: 16753909j
* IMDb: co0052014
* LCCN: nb2011009933
* NLA: 35435104

 |
**Griselda Pollock**, nada en Bloemfontein o 11 de marzo de 1949, é unha teórica das artes visuais, analista cultural e historiadora da arte británica especialista en estudos feministas poscoloniais. Dedicou parte da súa obra ó estudo da relación entre a muller e a arte. É coñecida pola súa innovación teórica e metodolóxica, combinada con lecturas de arte histórica e contemporánea, cine e teoría cultural. Dende 1977, Pollock foi unha das estudosas máis influentes da arte moderna, de vangarda, arte posmoderna e arte contemporánea. Tamén exerceu grande influencia na teoría feminista, a historia da arte feminista e os estudos de xénero.

Traxectoria
-----------

Naceu en Suráfrica e trasladouse coa súa familia ó Canadá, onde pasou a súa adolescencia. Posteriormente trasladouse a Gran Bretaña onde estudou Historia Moderna na Universidade de Oxford (1967-1970) e Historia da arte Europea no *Courtauld Institute of Art* (1970-72). Recibiu o seu doutoramento en 1980 cun estudo sobre Vincent van Gogh e a pintura dos Países Baixos: unha lectura das súas nocións do moderno. Despois de ensinar nas Universidades de Reading e Manchester ingresou na Universidade de Leeds en 1977 como profesora de Historia da arte e Cine e foi nomeada Catedrática de Historias Sociais e Críticas da arte en 1990. En 2001 converteuse en Directora do Centro de Análise Cultural, Teoría e Historia na Universidade de Leeds, onde é Profesora de Historias Sociais e Críticas da arte. En 2017, Griselda Pollock celebrou 40 anos de docencia na Escola de Belas Artes, Historia da arte e Estudos Culturais na Universidade de Leeds.

Notas
-----

1. ↑  Sleeman 2002, p. 453.
2. ↑  Chilvers & Glaves-Smith 2009, p. 561.
3. ↑  See Sue Malvern, "Griselda Pollock", in Chris Murray (ed.), *Key Writers on Art: The Twentieth Century* (Londres: Routledge, 2002) p. 199f.
4. ↑  Griselda Pollock, *Looking Back to the Future* (Londres: Routledge, 2001) p. 363.

* Portal:Muller
* Portal:Feminismo

|  |  |
| --- | --- |
| Control de autoridades | 
* Wd: Q3108719
* WorldCat
* VIAF: 56679283
* BIBSYS: 90385940
* BNE: XX4797395
* BNF: 12322558j
* CiNii: DA0147779X
* Dialnet: 265969
* Europeana: ID
* FAST: 20330
* GND: 122890574
* ISNI: 0000 0001 1063 921X
* LCCN: n77004300
* NDL: 00473186
* NKC: jx20090901012
* NLA: 35756496
* NTA: 068592906
* openMLOL: 105038
* ORCID: 0000-0002-6752-2554
* PTBNP: 252801
* ResearchGate: Griselda-Pollock
* RKD: 391149
* Scopus: 37079415800
* SNAC: w62w4nzb
* SUDOC: 032137419
* UNZ: PollockGriselda

 |
**Ricardo Pérez Queiruga**, nado en Ribeira o 10 de marzo de 1929 e finado ibídem o 11 de maio de 2017, foi un mestre, empresario e político galego.

Traxectoria
-----------

Pérez Queiruga traballou como profesor de educación física. Foi destinado ao Bierzo como profesor. Alí, foi nomeado alcalde do concello de Berlanga del Bierzo (León) en 1963, e permaneceu no posto ata 1965. Nese ano trasladouse a Ribeira para ocupar unha praza de docente na escola de Aguiño, que simultaneou tamén traballando no Colexio Galaxia, un centro de ensino local, onde estivo dando clase durnte unha década, ata 1975. Tamén deu clase de bacharelato en Ribeira. Durante un breve tempo tamén traballou como director da Caixa de Aforros de Santiago en Aguiño, foi patrón maior de Aguiño e ademais creou en 1974 unha empresa de fabricación de anzois para pesca, A Poutada, que acabou evolucionando nunha firma de material de pesca e de navegación deportiva.

O gobernador civil da Coruña, Miguel Vaquer, nomeouno alcalde de Ribeira en 1975. Pasou a formar parte de Alianza Popular. Nas Eleccións Xerais de 1979 formou parte da candidatura de Coalición Democrática (formada por AP) ao Congreso dos Deputados, se ben non resultou elixido. Encabezou esa mesma formación en Ribeira nas primeiras eleccións municipais dese mesmo ano, logrando sela forza máis votada pero sen lograla alcaldía, xa que os demais grupos apoiaron ao candidato de UCD Lisardo Valeiras Bravo. Foi elixido Deputado autonómico por Alianza Popular tralas Eleccións ao Parlamento de Galicia de 1981, sendo nomeado Director Xeral de Pesca da Xunta de Galicia polo goberno de Xerardo Fernández Albor. Volveu a ser elixido parlamentario tralas Eleccións ao Parlamento de Galicia de 1985, sendo nesa lexislatura Presidente da Comisión de Pesca do Parlamento e dende febreiro de 1987 portavoz parlamentario do grupo popular.

Nas eleccións de 1987 presentouse novamente á alcaldía de Ribeira por Alianza Popular, e se ben conseguiu só cinco concelleiros e quedou segunda forza, obtivo a alcaldía ao pactar con outras forzas políticas (a CPG e o CDS), polo cal renunciou aos seus cargos no Parlamento de Galicia. Nese mandato foi elixido deputado provincial. En marzo de 1989 superou unha moción de censura presentada polos socialistas. Nas Eleccións Xerais de 1989 foi elixido senador pola provincia da Coruña na IV lexislatura (1989-1993). Abandonou a alcaldía en 1991 tras decidir non presentarse á reelección.

Xa xubilado, licenciouse en Ciencias Políticas e da Administración pola USC, á idade de 75 anos.

Notas
-----

1. ↑  Fallece el ex alcalde ribeirense Ricardo Pérez Queiruga

Véxase tamén
------------

### Outros artigos

* Lista de senadores galegos desde a Transición

### Outros artigos

* Eleccións municipais en Ribeira

### Ligazóns externas

* Ficha no Senado
* Entrevista en La Voz de Galicia

|  |  |  |
| --- | --- | --- |
| Predecesor:**Ángel Abalo de la Torre** |  **Alcalde de Ribeira** 1975 - 1979 | Sucesor:**Lisardo Valeiras** |
| Predecesor:**José Antonio Ventoso Mariño** |  **Alcalde de Ribeira** 1987 - 1991 | Sucesor:**José Luis Torres Colomer** |
Coordenadas: 48°50′43″N 2°19′39″L﻿ / ﻿48.84528, -2.32750

Un dos patios do Collège Stanislas.
O **Collège Stanislas** (frecuentemente chaamado "Stan" polo seus alumnos) é un centro de ensino católico privado con contrato de asociación co Estado.

Fundación
---------

Foi fundado en 1804 polo padre Claude Liautard (1774-1844) no distrito de Notre-Dame-des-Champs en París.

Situación
---------

Encóntrase desde 1847 no n° 22 da rue Notre-Dame-des-Champs, no 6º arrondissement de París. As súas entradas encóntranse nos números 6 e 28 da rue du Montparnasse. A do nº 155bis da rue de Rennes xa non se usa.

Edificios e educación
---------------------

O Collège Stanislas en 1905.  
 Vista xeral nunha tarxeta postal.
Os edificios que o compoñen están incluídos no bloque formado polas rúas mencionadas, coa excepción do edificio na esquina das rúas de Montparnasse e Notre-Dame-des-Champs, construído en 1988 polo Instituto Superior de Electrónica de París. Polo tanto, a columnata de Luís XVI no Hôtel de Silène (1777) encóntrase xunto a outros edificios da década de 1960 de Jacques Barge ou máis recentes (2011). Dúas das súas portas foron catalogadas como monumentos históricos por orde do 22 de febreiro de 1926, e logo outros elementos do edificio fron ordenados á súa vez por orde do 16 de marzo de 1966.

O Stanislas é propiedade dunha sociedade anónima fundada en 1903 por antigos alumnos. Desde 1804 esta institución esrivo a punto de desaparecer varias veces. A súa permanencia como centro de educación católica débese a varios dos seus directores e exalumnos. No curso académico 2012-2013, o establecemento tiña 3 400 estudantes que ían desde o xardín de infancia até clases preparatorias.

O liceo é recoñecido polos seus excelentes resultados no bacharelato, a competencia xeral e nos exmes de ingreso nas grandes Escolas Técnicas e Científicas.

Galería
-------

* 
* 
* 
* Placa dos alumnos da Stan na Resistencia francesaPlaca dos alumnos da Stan na Resistencia francesa
* Estatua da Virxe no pavillón de dirección do Lycée StanislasEstatua da Virxe no pavillón de dirección do *Lycée Stanislas*

Notas
-----

1. ↑  Sauvé 1994.
2. ↑  Collège Stanislas Ministère de la Culture de France. Plateforme Ouverte du Patrimoine.
3. ↑  Lycée-Collège Ecole Stanislas: *Stanislas. Annuaire 2012-2013*. Páxina 235. (ISSN 0752-8574).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Collège Stanislas*** |

### Bibliografía

* Desoutter, Bernard (2003): *La Vie à Stan, collège Stanislas: 1940-1947* Bernay (Eure): Éd. du Chanoine. ISBN 2-9519-4701-1.
* *Le Collège Stanislas, notice historique (1804-1870)*. París: Soussens, 1881.
* Liautard, Claude-Rosalie (1844): *Mémoires de M. l’abbé Liautard, fondateur du collège Stanislas*. París: Chez Léautey.
* Sauvé, Georges (1994): *Le Collège Stanislas, deux siècles d’éducation*. Chauray Deux-Sèvres: Édition Patrimoine et Médias. ISBN 2-9101-3706-6.

|  |  |
| --- | --- |
| Control de autoridades | 
* Wd: Q2983698
* WorldCat
* VIAF: 154932945
* LCCN: n95116189
* Mérimée: PA00088499

 |
O Iparralde no País Vasco (Euskal Herria)
**Iparralde** (en éuscaro Parte Norte), **País Vasco Norte**, **País Vasco francés** ou **País Vasco continental** son algúns dos diferentes nomes para facer referencia a aqueles territorios do histórico País Vasco baixo administración francesa, en contraposición a aqueles que están baixo administración española, o Hegoalde.

O Iparralde comprende aproximadamente a metade occidental do departamento francés dos Pireneos Atlánticos, e está formado polas tres provincias históricas de Baixa Navarra (en éuscaro: Nafarroa Beherea, en francés: Basse-Navarre), Lapurdi (en francés: Labourd) e Zuberoa (en francés: Soule).

Ademais do francés, lingua oficial, fálase no seu territorio éuscaro. Malia non ter oficialidade, aínda que si ten un recoñecemento secundario nalgúns eidos coma a educación e as institucións.

A cidade máis importante é Baiona. Outros concellos destacados son Biarritz, Hendaia ou Maule.

Territorio
----------

En amarelo as tres provincias que forman o País Vasco francés.
O departamento dos Pireneos Atlánticos divídese en tres distritos (*arrondissements*): Baiona, Oloron-Sainte-Marie e Pau. O País Vasco francés comprende por completo o de Baiona e os cantóns de Tardets-Sorholus e Mauléon-Licharre no de Oloron-Sainte-Marie.

O País Vasco francés comprende tres territorios históricos existentes antes da división departamental de Francia en 1789, con certas modificacións:

* **Lapurdi** (*Labourd* en francés, *Lapurdi* en éuscaro, *Labord* en gascón). Baiona considérase convencionalmente parte de Labort, pero deixou de pertencer a este no século XIII. Municipios que se consideran parte de Lapurdi e que forman parte dos Consellos de Electos e Desenvolvemento do País Vasco francés, pero que non pertenceron á Lapurdi histórica, son Boucau (pertencente a Las Landas até 1857) e Bardos, Guiche e Urt (unidas administrativamente a Lapurdi en 1763, pero dependendo xudicialmente do senescal de Came, é dicir, de Bidache). Lapurdi atópase na súa totalidade no distrito de Baiona.

Notas
-----

1. ↑  Definicións no *Dicionario da Real Academia Galega* e no Portal das Palabras para *éuscaro*.

| * v
* c
* e
Territorios históricos do País Vasco |
| --- |
| Bandeira | Áraba • Baixa Navarra • Biscaia • Guipúscoa • Lapurdi • Navarra • Zuberoa
Hegoalde • Iparralde | Bandeira |

|  |  |
| --- | --- |
| Control de autoridades | 
* Wd: Q98405
* WorldCat
* VIAF: 316429289
* BNF: 119339131
* EBID: ID
* NKC: ge632443

 |
**Luís Emilio Batallán González**, nado en Santiago de Compostela o 18 de setembro de 1948, é un médico e músico galego.

Traxectoria
-----------

Fillo de Luis Batallán Pena. En 1975 publicou o disco *Ahí ven o maio*, no que musicaba poemas de Curros Enríquez, Celso Emilio Ferreiro, Ramón Cabanillas, Rosalía de Castro e Álvaro Cunqueiro e do que se venderon máis de cincocentos mil exemplares. Foi durante catro anos presidente do Pontevedra Club de Fútbol. En 1989 apareceu o seu segundo disco, *Ballet da nena*, con letras propias e de Uxío Novoneyra, Neira Vilas, Rosalía de Castro, Celso Emilio Ferreiro e Manuel Antonio. En 1992 apareceu o seu terceiro elepé *Eres un fármaco*. O seu traballo *Tu retrato* apareceu en 2007.

Xubilouse como médico rural en Moraña.

Discografía
-----------

* *Ahí ven o maio* (1975)
* *Ballet da nena* (1990)
* *Eres un fármaco* (1992)
* *Tu retrato* (2007)
* *Había que chegar* (2014, Galaxia)
* *70 y 29* (2016)

Vida persoal
------------

Luís Emilio Batallán foi fillo de Luis Batallán Pena, médico e alcalde de Moraña durante o franquismo, e de Ofelia González Taboada, farmacéutica en Moraña, finada en 2015. Está casado e ten catro fillos.pepe e antonio

Notas
-----

1. ↑  *Quen poidera namorala* *No bico un cantar*, 19/2/2013, Televisión de Galicia.

Véxase tamén
------------

### Bibliografía

* Barrera, Feliciano, ed. (2002). "Batallán González, Luís Emilio". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. p. 62. ISBN 84-8064-113-4.

### Ligazóns externas

* Páxina oficial do artista
* Artigo en El País 21/8/1990 *(en castelán)*.
* *Ahí ven o Maio* Arquivado 29 de agosto de 2010 en Wayback Machine. en ghastaspista.com

|  |  |
| --- | --- |
| Control de autoridades | 
* Wd: Q12392505
* WorldCat
* VIAF: 86727975
* BNE: XX1083768
* MusicBrainz: ID

 |
A illa **Araki** é unha pequena illa rochosa, cunha superficie de 2´5 km², situada a 3 quilómetros dá costa sur de Espírito Santo, que é a maior illa da nación de Vanuatu. O pertence ó arquipélago dás Novas Hébridas, na rexión do Pacífico de Melanesia.Pertence a provincia de Sanma en Vanuatu.

Poboación
---------

Dadas as súas pequenas dimensións, non é de estrañar que Araki sempre tivo unha pequena poboación. Os rexistros do censo daban 103 habitantes en 1897, 112 en 1989 e 121 en 1999. Con todo, este número non reflicte con precisión o número de persoas, que realmente viven permanentemente en Araki, por mor dás dificultades de sustento, moitos Arakians vense forzados a buscar traballo na illa principal de Espírito Santo. Como resultado, varios homes, ou mesmo familias enteiras, dividen ou seu tempo entre a illa e o continente.

A comunidade Arakian repártese en cinco aldeas ou vilas. De oeste a leste, son: Pelinta, Parili, Parili-Aru, Vinapahura e Sope. Estas son esencialmente clans familiares, estes clans pode ser refire como 'vapa' (literalmente 'cova'). Ademais, existe unha área común preto de Sope, chamado a Misión. Este é o lugar onde se atopan a igrexa, a casa de reunións, a cooperativa, o posto de socorro, a casa do xefe, a casa do Pastor, e a casa do club dás mulleres.

Fontes de ingresos
------------------

Como é frecuente nas áreas rurais de Vanuatu, a maioría dos habitantes dá Illa de Araki son agricultores de subsistencia, explotando os recursos dá terra e do mar para ou consumo propio, pero tamén a cría de porcos e aves. Ao mesmo tempo, moitos Arakians desenvolveron varias actividades comerciais como fontes de ingresos:

* Cultivo de copra e especialmente cacao
* Tendas locais e panadería
* A venda de cangrexos, caranguexos de coco, peixes e froitas, para o mercado local de Luganville.

Para moitos Arakians, as actividades da illa non xeran ingresos suficientes. Polo tanto, prefiren cultivar zonas maiores no Santo continental, ou ata optar por vivir na illa principal, ou na capital Luganville.

Lingua
------

Os habitantes nativos dá Illa Araki falan unha linguaxe única, chamada Araki. A lingua está evidentemente extinguida, como resultado do contacto dos seus falantes con linguas veciñas. Hoxe, existen só 5 falantes nativos dá lingua Araki.

O sistema de escola pública tamén é outra causa para a diminución do uso dá lingua Araki. En primeiro lugar, porque a escola secundaria realízase oficialmente en francés ou inglés. En segundo lugar, porque vos profesores adoitan vir de diferentes lugares de Vanuatu, e, polo tanto, falar Bislama. En terceiro lugar, porque Araki ten só unha gardería e unha escola primaria, de tal xeito que vos nenos son obrigados a seguir vos estudos non continente.

Notas
-----

Ligazóns externas
-----------------

* Ethnologue page
* Homepage of the linguist A. François, providing some documentation on Araki language (includes an Araki lexicon, and links to bilingual stories that can be read and listened to).
* Araki Wordlist at the Austronesian Basic Vocabulary Database

|  |  |
| --- | --- |
| Control de autoridades | 
* Wd: Q1107766
* WorldCat
* VIAF: 254068872
* GeoNames: 2137502

 |
**Emae** é unha illa das Illas Shepherd, provincia de Shefa, Vanuatu. Maunga Lasi é o pico máis alto con 644 m. Forma o bordo norte (na súa maioría) do volcán submarino de Makura, que tamén abarca as illas próximas de Makura e Mataso. Ten uns 10 km de longo e ata 5 km de ancho, cunha superficie de 32 quilómetros cadrados.

Poboación
---------

Na illa vive unha poboación de ao redor de 750 habitantes, cun crecemento do 3´1% anual. A actividade económica principal é a agricultura de subsistencia. O PIB da illa é de 457 $ por habitante. A diferenza das illas dos arredores poboadas por melanesios, son unha illa periférica polinesia. A linguaxe da illa, tamén chamada Emae, pertence á familia da Lingua Futunic. Moitos dos insulares viven agora en Port Vila.

Notas
-----

Ligazóns externas
-----------------

* UN Earthwatch Island site Arquivado 13 de agosto de 2012 en Wayback Machine.
* Ethnologue page for Emae

|  |  |
| --- | --- |
| Control de autoridades | 
* Wd: Q274830
* GeoNames: 2137121
* OSM: 4677446

 |
**Hiw** (ás veces escrito *Hiu*) é a illa máis ao norte das Vanuatu.

Xeografía
---------

Hiw é a illa máis grande das Illas Torres na provincia de Torba. Está situado ao leste do Estreito de Torres, ao sur de Vanikoro nas Illas Salomón. Ten unha superficie de 51 km². O punto máis alto é o Monte Wonvara (366 m).

*Punta Vewoag* (chamado localmente *ngre Twome*), é o cabo norte Hiw, é o punto de terra máis setentrional de Vanuatu. A 1´6 km ao norte de hiw atópase o arrecife de coral mergullado, *Ngwey Gakwe*, sobre a que rompen as ondas.

Poboación
---------

Hiw ten unha poboación duns 270 habitantes.

Distribúense en tres aldeas, todas elas situadas na costa leste: *Yogwye*; *Yaqane*, e o pobo principal *Yögevigemëne*, cuxo nome é ás veces abreviado a *Yugemëne*.

O idioma que se fala na illa tamén se chama hiw.

Notas
-----

1. ↑  
Instituto Nacional de Estatística Vanuatu (2009). "2009 Censo Nacional de Poboación e Vivenda: Resumo da versión".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hiw*** |

|  |  |
| --- | --- |
| Control de autoridades | 
* Wd: Q1621295
* GeoNames: 2136920
* OSM: 4676388

 |
**Malampa** é unha das seis provincias de Vanuatu, situada no centro do país. Consta de tres illas principais: Malakula, Ambrym e Paama, e toma o seu nome da primeira sílaba dos seus nomes. Inclúe outras illas: as pequenas illas de Uripiv, Norsup, Rano, Wala, Atchin e Vao fronte á costa de Malakula, e a illa volcánica de Lopevi (actualmente deshabitada). Tamén se inclúen as Illas Maskelynes e algunhas illas máis pequenas ao longo da costa sur de Malakula.

Poboación
---------

Ten unha poboación de 36.722 habitantes (censo de 2009) persoas e unha superficie de 2.779 km2. A súa capital é Lakatoro en Malakula.

Illas
-----

| Nome | Poboación | Superficie en km2 |
| --- | --- | --- |
| Akhamb | 646 |  |
| Ambrym | 7,275 | 678 |
| Arseo | 0 |  |
| Atchin | 738 |  |
| Avock | 241 |  |
| Khoti | 14 |  |
| Lopevi | 0 |  |
| Malakula | 22,934 | 2,041 |
| Illas Maskelynes | 1,022 |  |
| Norsup | 88 |  |
| Paama | 1,627 |  |
| Rano | 304 |  |
| Tomman | 253 |  |
| Uri | 28 |  |
| Uripiv | 384 |  |
| Vao | 898 |  |
| Wala | 270 |  |

Notas
-----

Referencias

1. ↑  2009 Census Summary release final Arquivado 2013-12-21 en Wayback Machine. - Government of Vanuatu

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Malampa*** |

### Bibliografía

### Outros artigos

### Ligazóns externas

  


|  |  |
| --- | --- |
| Control de autoridades | 
* Wd: Q740656
* GeoNames: 2208265
* OSM: 3765629

 |
**Ra** (ás veces erroneamente escrito *Rah*) é un pequeno illote de coral de 0´5 km², situado no grupo das Illas Banks no norte de Vanuatu. Ou mesmo nome tamén é o da única aldea deste illote.

O illote de Ra está situado preto dá illa de Mota Lava. O acceso á Ra pódese facer de dúas formas: en marea baixa, vadeando a través do estreito desde o continente, na marea alta, por canoa.

Nome
----

O illote é coñecido en inglés e Bislama, como *Ra*. Este nome reflicte unha versión acurtada do xeito *Rao*, que é a forma na que o illote se chama na lingua de Mota.

Na lingua propia dos illotes Mwotlap, o illote de Ra chámase *Aya*.

A ortografía *Rah*, que ás veces se atopa nalgúns escritos, é incorrecto.

Poboación
---------

As cifras do censo 2009 da unha poboación de 189 habitantes.

Notas
-----

1. ↑  
Instituto Nacional de Estatística Vanuatu (2009). "2009 Censo Nacional de Poboación e Vivenda: Resumo da versión".

|  |  |
| --- | --- |
| Control de autoridades | 
* Wd: Q1582534
* GeoNames: 2135113
* OSM: 6319021

 |
**Provincia di Avellino**|  |
|  |
| **País** |  Italia |
| **Rexión** |  Campania |
| **Capital** | Avellino |
| **Área** | 2.792 km² |
| **Poboación** | 429.073 (2001) |
| **Densidade** | 154 hab/km² |
| **Municipios** | 119 |
| **Matrícula** | AV |
| **Código postal** | 83010-83018, 83020-83032, 83034-83054, 83056-83059 |
| **Prefixo telf.** | 081, 082, 0824, 0825, 0827, 0835 |
| **Presidente** | Cosimo Sibilia (PDL) 08.06.09 |
|  |
| Situación da Provincia de Avellino en Italia |

**Avellino** é unha provincia da rexión de Campania, en Italia. A súa capital é a cidade de Avellino.

Ten unha área de 2.792 km², e unha poboación total de 429.073 habitantes (2001). Hai 119 municipios na provincia.

Historia
--------

O antigo nome da zona era "Hirpinia", que no italiano actual se transforma en *Irpinia*. Dita palabra provén da lingua dos antigos oscos, "hirpus", lobo, animal que aínda hoxe se pode encontrar pola zona, aínda que nun número moi reducido.

Avellino foi famosa pola súa garda real durante a época romana e a época medieval.

Durante o reinado de Nápoles, a provincia pertenceu na súa maioría ao *Principado Ultra*, estando algunhas zonas incluídas dentro da *Capitanía* ou *Principado Citra*.

Economía
--------

A base económica da provincia é a agricultura. Típicos da provincia de Avellino son os seguintes produtos:

* Abelás: produce un terzo do total cultivado en Italia.
* Castañas: é recoñecida a que se cultiva na zona de Montella.
* Os viños de Aglianico, Taurasi, Greco e Fiano.
* Cereixas
* Queixos, como o caciocavallo de Montella.
* A trufa negra de Bagnoli Irpino.

### Turismo

Os principais destinos turísticos son os Santuarios de Montevergine (máis de 300,000 visitantes ao ano), e o Santuario de San Xerardo de Maiella. Tamén son visitadas as zonas arqueolóxicas de Avella e Eclano; o castelo de Lancellotti, e a basílica en Prata.

Principais concellos
--------------------

* Avellino - 56.993 habitantes
* Ariano Irpino - 23.330 habitantes
* Mercogliano - 12.293 habitantes
* Solofra - 12.082 habitantes
* Atripalda - 11.336 habitantes
* Cervinara - 10.160 habitantes
* Grottaminarda - 8.336 habitantes

Véxase tamén
------------

* Provincia di Avellino

|  |  |
| --- | --- |
| Control de autoridades | 
* Wd: Q16120
* WorldCat
* VIAF: 151299003
* GeoNames: 3182649
* GND: 4243972-3
* ISNI: 0000 0004 1768 8841
* LCCN: n82167160
* MusicBrainz: ID
* NKC: xx0116243
* OSM: 40715
* SUDOC: 131161709
* TGN: 7003002

 |
**Provincia di Fermo**|  |
|  |
| **País** |  Italia |
| **Rexión** |  As Marcas |
| **Capital** | Fermo |
| **Área** | 859,51 km² |
| **Poboación** | 177.515 (2010) |
| **Densidade** | 206,5 hab/km² |
| **Municipios** | 40 |
| **Matrícula** | FM |
| **Código postal** | 63900 |
| **Prefixo telf.** | 0734, 0736 |
| **Presidente** | Fabrizio Cesetti (SEL) 22-6-2009 |
|  |
| Situación da Provincia de Fermo en Italia |

A **provincia de Fermo** é unha provincia da rexión das Marcas, Italia. Co mar Adriático ao leste, limita polo norte e noroeste coa provincia de Macerata e polo sur coa provincia de Ascoli Piceno.

Ten unha área de 859 km² e unha poboación de 176.488 habitantes (2008). Hai 40 comunas na provincia, todas elas provenientes da provincia de Ascoli Piceno.

Foi instituída nunha lei  promulgada o 11 de xuño de 2004 e é oficialmente recoñecida dende o 1 de xaneiro de 2009.

Notas
-----

1. ↑

Véxase tamén
------------

### Ligazóns externas

* Provincia di Fermo

|  |  |
| --- | --- |
| Control de autoridades | 
* Wd: Q16167
* WorldCat
* VIAF: 245909322
* GeoNames: 6955471
* GND: 7759641-9
* MusicBrainz: ID
* OSM: 907991

 |
Coordenadas: 42°24′00″N 12°52′00″L﻿ / ﻿42.40000, -12.86667
**Rieti** é unha comuna italiana da rexión do Lacio, capital da homónima provincia de Rieti.

Esténdese por unha área de 206 km², e no 2010 tiña uns 47.881 habitantes.

Ten lindes cos concellos de: Belmonte in Sabina, Cantalice, Casperia, Castel Sant'Angelo, Cittaducale, Colli sul Velino, Concerviano, Contigliano, Greccio, Longone Sabino, Micigliano, Monte San Giovanni in Sabina, Montenero Sabino, Poggio Bustone, Rivodutri, Roccantica, Stroncone (TR), Terni (TR), Torricella in Sabina.

|  |  |
| --- | --- |
| Control de autoridades | 
* Wd: Q13396
* WorldCat
* VIAF: 237365086
* DARE: 1527
* EBID: ID
* GEC: 0055651
* GeoNames: 6541462
* GND: 4271744-9
* LCCN: n81003093
* MusicBrainz: ID
* NKC: ge1143244
* OSM: 41957
* Pleiades: 413283
* Treccani: rieti
* Trismegistos: 10929

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**José María Álvarez del Manzano y López del Hierro**, nado en Sevilla o 17 de outubro de 1937, é un político español, que foi alcalde de Madrid antes que Gallardón polo mesmo partido, o Partido Popular, durante doce anos.

Traxectoria
-----------

Residente en Madrid desde que tiña tres anos, licenciado en dereito pola Universidade Complutense, funcionario do estado desde 1963, traballou nas delegacións de facenda de Cidade Real, Badaxoz, Toledo, Santander, Biscaia e Álava. Tamén foi secretario xeral técnico do Ministerio de Facenda en 1976 e subsecretario do Ministerio de Agricultura en 1977. 

Foi elixido concelleiro en Madrid como número 2 da UCD en 1979. Trala marcha do seu cabeza de lista, ó pouco dos comicios nos cales a formación non logrou a alcaldía, pasou a selo portavoz na oposición do grupo centrista. Tralo progresivo desmembramento da UCD (1982-1983) pasou a formar parte do Partido Demócrata Popular, o cal optou por coaligarse con Alianza Popular nos distintos comicios. Desta forma, volveu a ser elixido concelleiro en Madrid en 1983 como número 2 da devandita coalición, volvendo a selo portavoz na oposición trala marcha do cabeza de lista tras perder fronte aos socialistas. En 1986, trala decisión do seu partido de rompela alianza con AP optou por pasarse, xunta con outros concelleiros madrileños, á formación aliancistas para tratar de mantela unidade do voto de centro-dereita en Madrid. Desta forma, foi o candidato á alcaldía de Alianza Popular nas municipais de xuño de 1987, nas cales a formación foi novamente derrotada polo PSOE, polo que seguiu na oposición. Porén, en xuño de 1989 apoiou unha moción de censura que fixo alcalde ó candidato do CDS Agustín Rodríguez Sahagún, pese a ter tan só 8 concelleiros fronte aos 20 seus, pasando a selo seu primeiro tenente de alcalde, e descabalgando ao PSOE da alcaldía por primeira vez denda a chegada da democracia. En maio de 1991 encabezou a candidatura do Partido Popular e foi elixido alcalde por maioría absoluta. Volvería a ser reelixido alcalde en 1995 e 1999, tamén con maioría absoluta. 

Non concorreu á reelección nas eleccións de maio de 2003, sendo substituído polo ata entón presidente autonómico Alberto Ruiz-Gallardón que revalidou a alcaldía novamente para o seu partido por maioría absoluta. Gallardón delegou nel a presidencia da Xunta Reitora do IFEMA (Instituto de Feiras e Exposicións de Madrid), onde se mantivo ata que o PP perdeu o goberno local en 2015.

Está casado con María Eulalia Miró Ramírez e ten catro fillos: José, María, Marta e Mónica.

|  |  |  |
| --- | --- | --- |
| Predecesor:**Agustín Rodríguez Sahagún** | **Alcalde de Madrid**1991 - 2003 | Sucesor:**Alberto Ruiz-Gallardón** |

|  |  |
| --- | --- |
| Control de autoridades | 
* Wd: Q2748778
* WorldCat
* VIAF: 18870203
* BNE: XX829363
* Dialnet: 526918
* LCCN: n92007105
* SUDOC: 193706660

 |
***Oblomov*** (ruso: Обломов) é unha novela do escritor ruso Ivan Goncharov publicada en 1859, a máis coñecida do autor.

Trama
-----

Oblomov, o personaxe central da novela, é visto como a encarnación do home superfluo (*lizhni chelovek*), estereotipo da literatura rusa do século XIX. Oblomov e un home nobre e xeneroso incapaz de tomar decisións ou de realizar accións importantes. Ó longo do libro permanece case todo o tempo na cama. O libro foi considerado unha sátira da nobreza rusa, de papel social moi cuestionado na Rusia da época.

Repercusión
-----------

A obra foi moi popular no seu tempo, e moitos dos seus caracteres e situacións marcaron a cultura e linguaxe rusos. "Oblomov" pasou a lingua rusa coma palabra para describir a persoas que amosan unha preguiza e inercia similares ás do protagonista da novela. "Oblomovismo" (*oblomovshina*) designa o tipo de preguiza case xenética que algúns críticos, entre eles Fiodor Dostoievski consideraron característica constitutiva da *alma rusa*, e *oblomovka* refírese á casa familiar no campo, descrita como un lugar idílico no capítulo "O soño Oblomov", e que simboliza a fuxida á infancia, á que se regresa mentalmente cando a incapacidade de decidirse bloquea á acción.

Oblómov foi levada o cine na Unión Soviética por Nikita Mikhalkov en 1981.

Notas
-----

1. 1 2 3  "Ivan Goncharov". *web.archive.org*. 2014-12-07. Consultado o 2023-12-07.
2. ↑  Harjan, George (1976-01). "Dobroliubov’s "What is Oblomovism?": An Interpretation". *Canadian Slavonic Papers* (en inglés) **18** (3): 284–292. ISSN 0008-5006. doi:10.1080/00085006.1976.11091456.
3. ↑  Mikhalkov, Nikita (1980-09-08). "Neskolko dney iz zhizni I.I. Oblomova". Consultado o 2023-12-07.

Véxase tamén
------------

### Ligazóns externas

* Tradución ao inglés de *Oblomov* (Proxecto Gutenberg)

|  |  |
| --- | --- |
| Control de autoridades | 
* Wd: Q842074
* WorldCat
* VIAF: 305993035
* BNE: XX1999872
* EBID: ID
* GND: 4229757-6

 |
**Rodrigo Camba López**, máis coñecido como **Rodrigo de Quiroga**, nado en San Xoán de Abuíme, O Saviñao ou en 1512 e finado en Santiago de Chile o 25 de febreiro de 1580, foi un adiantado, conquistador galego na Coroa Española, Gobernador do Reino de Chile en dúas ocasións.

Traxectoria
-----------

Foi fillo de Hernando Camba de Quiroga e de María López da Ulloa. No ano 1535 viaxou ao Perú onde participou na exploración do Gran Chaco na expedición de Diego de Rojas. Anos máis tarde chegou a Chile acompañando o grupo dirixido polo conquistador castelán Francisco de Aguirre, que se uniu en Atacama. Xunto con Francisco de Villagra e Pedro de Valdivia, puxeron en marcha a conquista de Chile.

En 1565, sendo gobernador, nomeou tenente xeneral ao vasco Martín Ruíz de Gamboa de Berriz, co que tiña vínculos familiares, pois estaba casado con súa filla Isabel de Quiroga. Gamboa realizou en 1567 a conquista do Arquipélago de Chiloé, que chamou de Nova Galicia en honra á terra do Gobernador e á semellanza ás paisaxes galegas, e tamén fundou a cidade de Castro, controlando os dóciles indios Cuncos.

Notas
-----

1. ↑  Biografías y Vidas Micronet *(en castelán)*.
2. ↑  Guerrero Lira, Cristián; Ramírez Morales, Fernando; Torres Dujisin, Isabel. "Historia de Chile: Biografías.Rodrigo de Quiroga: 1512-1580". *biografiadechile.cl* (en castelán). Consultado o 15 de marzo de 2023.

Véxase tamén
------------

### Bibliografía

* Grupo NONO ART (1983). *Los gallegos y el Nuevo Mundo en la época virreinal*. Zaragoza: Banco Pastor. ISBN 84-85620-11-9.
* Sanz Aneiros, Juan Ángel (2015). *El Diseño de Productos Filatélicos y su Papel en la difusión del Patrimonio de Galicia* (en castelán). Tese de doutoramento. UDC.

### Ligazóns externas

* Rodrigo de Quiroga, gran militar y marido de Inés Suárez
* pueblosoriginarios.com

|  |  |
| --- | --- |
| Control de autoridades | 
* Wd: Q707959
* WorldCat
* VIAF: 87250778
* BNE: XX1527262
* DBE: rodrigo-de-quiroga
* ISNI: 0000 0000 5972 2500
* SNAC: w6478q5f

 |
Coordenadas: 50°52′6″N 9°42′27″L﻿ / ﻿50.86833, -9.70750

Vista panorámica do centro da cidade
**Bad Hersfeld** é unha pequena cidade, a capital do distrito de Hersfeld-Rotenburg, ao leste do Land de Hesse, Alemaña.

Situada á beiras do río Fulda, é famosa polo seu balneario e o seu festival de música clásica, o *Bad Hersfelder Festspiele*, que se realiza todos os veráns desde 1951, e polo que a cidade é coñecida como *a Salzburgo do norte*.

Outra festa famosa na cidade é a *Lullusfest*, que de celebra o 16 de outubro, en memoria da morte de San Lulo de Hersfeld (710-786) , que foi o primeiro arcebispo permanente de Maguncia e o primeiro abade da abadía de Hersfeld, e que é a festividade local máis antiga do mundo xermanófono.

Bad Hersfeld é ademais famosa por posuír as maiores ruínas dunha igrexa de estilo románico de Europa, a igrexa da citada abadía.

Xeografía
---------

Ruínas da igrexa románica
Situada a 212 msnm, o municipio ocupa unha superficie de 73,82 km².

Segundo o censo do 31 de decembro de 2021 contaba con 30 101 habitantes, polo que a súa densidade de poboación, nese ano, era de 407 hab./km2.

A cidade atópase na depresión de Hersfeld, que está formada pola confluencia dos ríos Fulda e Haune. 

O centro da cidade está na marxe esquerda do Fulda.

Na cidade, o río Geisbach desemboca no Fulda e inmediatamente debaixo da cidade, na marxe dereita, o río Solz.

O punto máis baixo do concello está a 195 m sobre o nivel do mar, na desembocadura do Solz no Fulda, e o punto máis alto está a 408 m sobre o nivel do mar.

As cidades importantes máis próximas a Bad Hersfeld son Kassel, a 52 km ao norte, Gießen, a 79 km ao suroeste.

Galería
-------

* Vista panorámica da cidadeVista panorámica da cidade
* Dupla cruz, símbolo da cidade, na entrada ao barrio da abadíaDupla cruz, símbolo da cidade, na entrada ao barrio da abadía
* Placa de benvida á entrada da cidade, co logotipo delaPlaca de benvida á entrada da cidade, co logotipo dela
* Ruínas da abadía de HersfeldRuínas da abadía de Hersfeld
* Praza fronte á estación do ferrocarrilPraza fronte á estación do ferrocarril
* Xardín do balneario de Bad HersfeldXardín do balneario de Bad Hersfeld

Notas
-----

1. ↑  Hessisches Statistisches Landesamt: Bevölkerung in Hessen am 31.12.2021 nach Gemeinden (Landkreise und kreisfreie Städte sowie Gemeinden, Einwohnerzahlen auf Grundlage des Zensus 2011. Bad Hersfeld).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bad Hersfeld Modificar a ligazón no Wikidata*** |

### Outros artigos

* Abadía de Hersfeld
* Lulo de Hersfeld

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q16145
* WorldCat
* VIAF: 146583746
* BNF: 13505911s
* GeoNames: 2953439
* GND: 4024607-3
* LCCN: n80145336
* MusicBrainz: ID
* NKC: ge662528
* OSM: 275075
* SUDOC: 069204209
* WOEID: 636435

 |
**Vot Tande** é un illote deshabitado das Illas Banks no norte de Vanuatu. Atópase a uns 50 km ao norte da illa de Mota Lava.

O illote de Vot Tande nunca estivo habitado. É a morada de miles de aves mariñas, especialmente fragatas, que deron o seu nome ao illote.

Nome
----

O illote coñécese con distintos nomes, dependendo de que lingua vernácula utilízase.
En todos os idiomas da rexión, o significado é o mesmo: "Roca de fragatas".

* En Löyöp (Ureparapara), chámase *Vot Tade*
* En Mwotlap (Mota Lava), se coñece como *Nevet Homes Tagde*, ou baixo o seu antigo nome *Vet Tagde*.
* En Mota, chámase *Vat Ganai*.

A ortografía *Vot Tande* é unha transcrición da forma Löyöp. A variante *Vetaoundé*, que se atopa nos mapas franceses antigos, reflicte un intento anterior de ortografía forma Mwotlap. Outras faltas de ortografía para o mesmo illote inclúen *Tande Vet*, *Vot Ganai*.

|  |  |
| --- | --- |
| Control de autoridades | 
* Wd: Q834577
* GEC: 0516246
* GeoNames: 2134350

 |